לאון אדרי

לאון אדרי (4 באפריל 1948 – 19 באפריל 2018) היה יזם, מפיק קולנוע ואיש עסקים ישראלי, ממקימי ומבעלי "יונייטד קינג" וה"סינמה סיטי" ומבכירי תעשיית הקולנוע הישראלית.

ביוגרפיה
לאון אדרי נולד בטנג'יר, שבמרוקו, ובשנת 1961 עלה לישראל עם משפחתו, שהשתקעה בדימונה.

בשנת 1962, כשהיה בן 14, החל אדרי לעבוד בבית הקולנוע הראשון בדימונה כמסריט. בשנת 1964 נפתח קולנוע נוסף בדימונה, קולנוע גיל, אדרי עבר להיות המסריט של הקולנוע החדש והכשיר את אחיו,  משה, להחליף אותו בקולנוע דימונה הוותיק.

מגיל 15 עד גיל 25 עבד כחשמלאי בעבודות קבלנות. את המקצוע למד בתיכון מקצועי בדימונה. במקביל הפך לבעלים של בתי קולנוע בדימונה וברחבי הדרום. אחר כך הקים יחד עם אחיו ושותפיו את חברת ההפצה (בעיקר של סרטים) "יונייטד קינג" ועבר לפעול באזור המרכז. הלהיט הראשון שהפיצה החברה היה סופרמן בשנת 1978. החברה רכשה בתי קולנוע ברחבי הארץ, ובהם "מקסים" ו"אופיר" בתל אביב. החברה נכנסה גם לענף סרטי הוידאו בשם "יונייטד קינג וידאו". עם השנים הרחיבה את עיסוקה להפקה ושיווק של קשת רחבה של תוכני בידור ושל העסקים הקשורים בהם, כשבין תוצריה סדרות טלוויזיה, סרטי DVD וגם הפקות מוזיקליות ומופעי במה. בשנת 2002 פתחה החברה במתחם גלילות שברמת השרון את מתחם הקולנוע סינמה סיטי. החברה מחזיקה בספרייה הגדולה ביותר של סרטים ישראליים, ובהם הזכויות לסרטיו של אפרים קישון, והיא גם הבעלים של חברת המוזיקה NMC.

האחים אדרי הפיקו והפיצו מאות סרטים ישראלים ואלפי סרטים בינלאומיים.

היה נשוי לסולנג' ואב לארבעה. בשנותיו האחרונות התגורר בקיסריה.

אדרי נפטר בגיל 70, לאחר מאבק בסרטן המעי הגס. נקבר בבית העלמין בקיסריה. בהלווייתו ספד לו ראש ממשלת ישראל, בנימין נתניהו, שהיה ידידו הקרוב.

רחוב על שמו קרוי בעיר נתניה בצמוד למתחם הסינמה סיטי.

הסרט מחילה, מהאחרונים שהפיק בחייו, עלה לאקרנים בשנת 2019 והוקדש לזכרו.

פילמוגרפיה (רשימה חלקית)

פרסים והוקרה (רשימה חלקית)
 פרס פסבינדר של האקדמיה האירופית לקולנוע לתגלית השנה
 איש השיווק של השנה (יחד עם אחיו, משה אדרי) מטעם איגוד השיווק הישראלי (2010)
 אות מפעל חיים (יחד עם אחיו, משה אדרי) מטעם פסטיבל הקולנוע בירושלים (2010).

מועמדויות לפרסים (רשימה חלקית)
 (Golden Orange Award for Best Film (International
 Golden Orange SİYAD Award for Best International Film

קישורים חיצוניים

 
 
 , 25 בדצמבר 2013
 
 גל אוחובסקי, האיש ששינה את הקולנוע הישראלי, באתר mako , 20 באפריל 2018

הערות שוליים

מפיקי קולנוע ישראלים
יזמים ישראלים
אנשי עסקים ישראלים
ישראלים ילידי מרוקו
עולים בשנות ה-1960
תל אביב-יפו: אישים
קיסריה: אישים
ישראלים שנולדו ב-1948
ישראלים שנפטרו ב-2018